شه‌فه‌ق نيوز/ بانك رافده‌ين ئاشكراى ئه‌وه‌ كرد كارمه‌نده‌يل ده‌زگايه‌يل ده‌وڵه‌ت له‌وانه‌گ مووچه‌يليان جيگيره‌ له‌لاى بانكه‌گه‌ ئه‌تويه‌نن پيشكه‌ش بكه‌ن ئه‌را وه‌رگرتن سلفه‌ى 25 مليۆن دينار له‌ڕێ سه‌كوو ئه‌لكترۆنى.
له‌ى باوه‌ته‌و، نويسينگه‌ى ره‌سانن بانكه‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز وت: سه‌كوو ئه‌ڵكترۆنى ئه‌را وه‌رگرتن سلفه‌ى 25 مليۆنى دانرياگه‌و كارمه‌ند ئه‌تويه‌نێد ئه‌را سلفه‌گه‌ پيشكه‌ش بكا له‌ڕى مۆبايل و ئى ناونيشانه‌ https://qi.iq/loans .
جى باسه‌، به‌ياننامه‌گه‌ باس له‌وه‌يش كرد بانكه‌گه‌ ته‌كنۆلۆجياى تازه‌ى پيشكه‌فتگ هاورده‌سه‌ كار ئه‌را ئى سه‌كووه‌و كارمه‌نده‌يل ئه‌تويه‌نن سوود له‌ى ته‌كنۆلۆجياى ئه‌لكترۆنيه‌ وه‌ربگرن ئه‌را وه‌رگرتن سلفه‌.
